ΓΡΑΠΤΗ ΕΡΩΤΗΣΗ P-1577/01

υποβολή: Georg Jarzembowski (PPE-DE) προς την Επιτροπή

(21 Μαΐου 2001)

Θέμα: Ερμηνεία του άρθρου 2, δεύτερη παύλα του κανονισμού περί καθορισμού κοινών προδιαγραφών εμπορίας για τις κονσέρβες σαρδελών της 21ης Ιουνίου 1989

Ο κανονισμός αριθ. 2136/89(1) του Συμβουλίου της 21ης Ιουνίου 1989 περί καθορισμού κοινών προδιαγραφών εμπορίας για τις κονσέρβες σαρδελών ορίζει στο οικείο άρθρο 2 τις απαιτήσεις που πρέπει να πληρούν τα είδη σαρδελών που τίθενται σε εμπορία. Το άρθρο 2, δεύτερη παύλα του κανονισμού ορίζει ότι οι κονσέρβες σαρδελών πρέπει να ετοιμάζονται αποκλειστικά από σαρδέλες του είδους sardina pilchardus Walbaum.

Οι κανόνες του ΠΟΕ και ιδίως το άρθρο ΙΙΙ, το άρθρο ΙΧ, παρ.1 και το άρθρο ΧΙ, παρ. 1 της ΓΣΔΕ ορίζουν αντιθέτως ότι παρόμοια προϊόντα (like-products) δεν πρέπει να τυγχάνουν λιγότερο ευνοϊκής μεταχείρισης απ' ό,τι για παράδειγμα τα ομοειδή εγχώρια εμπορεύματα ή τα ομοειδή εμπορεύματα μιας τρίτης χώρας.

Γνωρίζει η Επιτροπή ότι η διατύπωση του άρθρου 2, δεύτερη παύλα του κανονισμού αριθ. 2136/89 είναι αντίθετη προς τις διατάξεις της ΓΣΔΕ και ιδίως προς το άρθρο ΙΙΙ, το άρθρο ΙΧ, παρ.1 και το άρθρο ΧΙ, παρ. 1, επειδή κατ' αυτόν τον τρόπο αποκλείονται από την εμπορία ομοειδή είδη σαρδελών (όπως για παράδειγμα το είδος sardinops sagax);

Έχει αναλογισθεί η Επιτροπή ότι ο αποκλεισμός αυτός ομοειδών εμπορευμάτων θα ήταν αντίθετος με την επιταγή της ισότιμης μεταχείρισης ομοειδών προϊόντων (like-products) της ΓΣΔΕ;

Ποια μέτρα προτίθεται να λάβει η Επιτροπή προκειμένου να αποτρέψει μια σύγκρουση του κανονισμού αριθ. 2136/89 με τις προαναφερθείσες διατάξεις της ΓΣΔΕ και να εμπεδώσει βεβαιότητα δικαίου;

(1) ΕΕ L 212 της 22.7.1989, σελ. 79.

Απάντηση του κ. Lamy εξ ονόματος της Επιτροπής

(22 Ιουνίου 2001)

Ο κανονισμός (ΕΟΚ) αριθ. 2136/89 του Συμβουλίου της 21ης Ιουνίου 1989 καθορίζει τις κοινές προδιαγραφές εμπορίας για τις κονσέρβες σαρδελών. Ο κανονισμός του Συμβουλίου δεν αποκλείει από την κοινοτική αγορά άλλους τύπους ψαριών, όπως το είδος sardinops sagax αλλά προβλέπει ωστόσο την αποκλειστική χρήση της ονομασίας σαρδέλα για το είδος sardine pilchardus walbaum. Ο περιορισμός αυτός στη χρήση της ονομασίας σαρδέλα αντιστοιχεί στην παραδοσιακή χρήση του όρου σαρδέλα στην Κοινότητα και έχει στόχο την εξασφάλιση διαφάνειας στην αγορά και την αποφυγή παραπλάνησης του καταναλωτή. Ωστόσο, είναι δυνατό να διατίθενται ελεύθερα στην κοινοτική αγορά και άλλα ομοειδή προϊόντα της σαρδέλας εάν αυτά κυκλοφορούν στην αγορά με άλλη ονομασία που να τα ξεχωρίζει από το είδος sardine pilchardus walbaum.

Όσον αφορά τις ερωτήσεις του Αξιότιμου Μέλους σχετικά με τη συμβατότητα του κανονισμού (ΕΟΚ) αριθ. 2136/89 της Επιτροπής ως προς τη Γενική Συμφωνία Δασμών και Εμπορίου (GATT), η Επιτροπή επισημαίνει ότιπό το φως της ερμηνείας της έννοιας του ομοειδούς προϊόντος που έδωσαν η GATT και τα πάνελ του Παγκοσμίου Οργανισμού Εμπορίου (ΠΟΕ), οι σαρδέλες και το είδος sardinops δεν αποτελούνποχρεωτικά ομοειδή προϊόντα. Ακόμα πιο σημαντικό, έστω και εάν αυτό συνέβαινε, ο κανονισμός (ΕΟΚ) αριθ. 2136/89 δεν προβλέπει λιγότερο ευνοϊκή μεταχείριση για το είδος sardinops σε σχέση με τις σαρδέλες, δεδομένου ότι αμφότερα τα είδη είναι δυνατό να διατίθενται ελεύθερα στην κοινοτική αγορά χωρίς περιορισμούς. Μόνο επειδήφίσταται ανάγκη προστασίας του καταναλωτή, προβλέπεται στην Κοινότητα η χρήση του όρου

σαρδέλα αποκλειστικά για το είδος sardine pilchardus walbaum. Ο εν λόγω περιορισμός δεν οφείλεται αποκλειστικά στην περιφρούρηση του έννομου συμφέροντος του κοινοτικού νομοθέτη αλλά είναι επίσης σύμφωνος με τα διεθνή πρότυπα επί του θέματος, όπως π.χ. ο Codex Alimentarius.

Επιπλέον, το γεγονός ότι ο κανονισμός (ΕΟΚ) αριθ. 2136/89 δεν εξεδόθη με σκοπό την προστασία του κοινοτικού κλάδου παραγωγής αποδεικνύεται από το ότι περίπου 38 % του συνόλου της κατανάλωσης σαρδελών στην Κοινότητα προέρχεται από εισαγωγές.

Η Επιτροπή επωφελείται της ευκαιρίας αυτής για να ενημερώσει το Αξιότιμο Μέλος ότι το Περού έχει ζητήσει την διοργάνωση διαβουλεύσεων WTO σχετικά με τον κανονισμό (ΕΟΚ) αριθ. 2136/89. Η Επιτροπή θα επωφεληθεί από τις εν λόγω διαβουλεύσεις για να εξηγήσει λεπτομερώς στις αρχές του Περού τον λόγο για τον οποίον ο κανονισμός (ΕΟΚ) αριθ. 2136/89 είναι πλήρως συμβατός με τις διεθνείςποχρεώσεις της Κοινότητας.